BANPU นำทีม AGE-LANNA วิ่งคึก! รับถ่านหินพุ่ง 10% โบรกชูเป้า 14 บ. ชี้ผลงาน Q2 โตแกร่ง
BANPU นำทีม AGE-LANNA วิ่งคึก รับราคา “ถ่านหิน” พุ่งกว่า 10% มาอยู่ที่ 360 เหรียญสหรัฐ/ตัน ฟากโบรกเชียร์ซื้อเป้า 14 บ. มองผลงานไตรมาส 2 โตแกร่ง
BANPU นำทีม AGE-LANNA วิ่งคึก รับราคา “ถ่านหิน” พุ่งกว่า 10% มาอยู่ที่ 360 เหรียญสหรัฐ/ตัน ฟากโบรกเชียร์ซื้อเป้า 14 บ. มองผลงานไตรมาส 2 โตแกร่ง
5 พ.ค. 2565

ผู้สื่อข่าวรายงานว่า ณ เวลา 10:04 น. ราคาหุ้น บริษัท บ้านปู จำกัด (มหาชน) หรือ BANPU อยู่ที่ระดับ 12.60 บาท บวก 0.40 บาท หรือ 3.28% สูงสุดที่ระดับ 12.70 บาท ต่ำสุดที่ระดับ 12.40 บาท ด้วยมูลค่าการซื้อขาย 486.46 ล้านบาท
ด้าน บริษัท เอเชีย กรีน เอนเนอจี จำกัด (มหาชน) หรือ AGE อยู่ที่ระดับ 4.30 บาท บวก 0.16 บาท หรือ 3.86% สูงสุดที่ระดับ 4.32 บาท ต่ำสุดที่ระดับ 4.26 บาท ด้วยมูลค่าการซื้อขาย 19.38 ล้านบาท
เช่นเดียวกับราคาหุ้น บริษัท ลานนารีซอร์สเซส จำกัด (มหาชน) หรือ LANNA อยู่ที่ระดับ 20.50 บาท บวก 0.90 บาท หรือ 4.59% สูงสุดที่ระดับ 20.50 บาท ต่ำสุดที่ระดับ 20.20 บาท ด้วยมูลค่าการซื้อขาย 73.43 ล้านบาท
โดยราคาหุ้นกลุ่มถ่านหินปรับตัวขึ้นแรง ตามราคา ถ่านหินพุ่งขึ้น 10.2% มาอยู่ที่ 360 เหรียญสหรัฐ/ตัน รวมถึงราคาน้ำมันดิบก็สูงขึ้น 5% เนื่องจากยุโรปเตรียมคว่ำบาตรรัสเซียอย่างจริงจัง ด้วยการปรับลดการนำเข้าน้ำมันจากรัสเซียจนไปถึงขั้นยกเลิกนำเข้าภายใน 6 เดือน
ขณะที่ บล.กรุงศรี ประเมินแนวโน้มกำไรของ BANPU แข็งแกร่งจากปริมาณขายและราคาขายถ่านหินสูงขึ้น ราคาถ่านหินจะยังสูงตลอดปี 2565 คาดมีอัพไซด์จากประมาณการกำไรปัจจุบัน พร้อมให้ราคาเป้าหมาย 14 บาท อ้างอิง PE ปี 64 ที่ 14.7 เท่า และ PE ปี 65 ที่ 10.2 เท่า ตามลำดับ
พร้อมคาดผลประกอบการไตรมาส 2 ของ BANPU จะโดดเด่นเป็นผลจากปริมาณขายที่แหล่ง ITM (6mt) และ CEY (2.5mt) คาด ASP จะสูงขึ้นอย่างรวดเร็วเป็น US$180-190/t เนื่องจากดัชนี NEX เฉลี่ย US$318/t qtd โดย BANPU มีสัญญา hedge ถ่านหินคงค้างที่ 500k ตันในไตรมาส 2-3 และ hedge 65% ของปริมาณขายก๊าซรายไตรมาสในสามไตรมาสที่เหลือของปี 65 ที่ราคาเฉลี่ย US$3.5/mcf อ้างอิงการประมาณการของเรา ขาดทุน hedge จะอยู่ที่ US$120-130m และ CEY จะปรับราคาขาย 3mt จากสัญญาขาย 7mt ในประเทศซึ่งปัจจุบันล็อคราคาที่ US$75/t ซึ่งอยู่ระหว่างเจรจา ราคาขายใหม่จะสูงขึ้น อย่างมีนัยสำคัญเป็นระดับสูงกว่า US$100/t